open-index/open-wikipedia-markdown huggingface dataset:
Dingwall

**Dingwall** (škotsko-gelski *Inbhir Pheofharain*, škotski: *Dingwal*) je nekadašnji 
kraljevski grad na sjeveroistoku Škotske od 
5,491 stanovnika.

Dingwall administrativno podpada pod Područno vijeće (council area) - 
Highland, a nekada je bio administrativni centar historijskog countya Ross i Cromarty.

## Geografija
Dingwall leži u Easter Rossu pored rijeke Conan i zaljeva Cromarty Firth, 16 km sjeverozapadno od
Invernessa.
## Historija
Njegovo nordijsko ime Dingwall - koje znači **[[parlament]] u dolini** jasno ukazuje da su ga osnovali 
norveški Vikinzi u ranom Srednjem vijeku, kao i to da je bio važan trgovački centar.

Dingwall je dobio status kraljevskog grada - 1226., od 1265. postao je 
administrativni centar šerifata Ross (Sheriffdom of Ross) a nakon toga i countya Ross i Cromarty. A između 
1975. - 1996. bio je administrativni centar distrikta Ross i Cromarty u regiji Highlands.

Tokom čitave svoje historije Dingwall je bio je poprište klanovskih borbi za vlast nad njime, jedan od najutjecajnih klanova - Ross, 
domogao se titule earla. Oni su još za Srednjeg vijeka podigli - Zamak Tulloch, koji je bio njigova snažna 
utvrda, kasnije su ga zamijenjeli dvorcem kog su podigli u tadašnjoj luci. 
Još od samog starta industrijske revolucije u 18. vijeku grad je imao tekstilnu manufakturu, 100 godina kasnije Dingwall se razvio kao cestovno i željezničko čvorište i centar trgovine stokom.

Kako se luka počela zatrpavati nanosima Rijeke Conan - 1817. prokopan je kanal, da bi se mogli primiti i veći brodovi dubljeg gaza, ali se on 
ubrzo pokazao premalim pa je zapušten.

Razvojem ekspoatacije nafte iz Sjevernog mora 1970-ih. povećao se u samo deset godina broj stanovnika pa je grad narastao na 5.000 ljudi.

## Znamenitosti i atrakcije
Najveće znamenitosti grada uz Zamak Tulloch, su Gradska vijećnica i crkva sv. Klementa iz 1801.

Dingwall ima gradski muzej, a poznat je i po svom tradicionalnom muzičkom festivalu koji se održava u ljetnim mjesecima, istovremeno sa Hajlanskim igrama.

Nedaleko od grada u pravcu sjeveroistoku, leži Zamak Foulis, nekadašnja utvrda glavara klana Munro. 
## Reference

## Vanjske veze

* ''Dingwall''
Cromarty Firth

**Cromarty** (engleski: *Cromarty Firth*, škotsko-gelski *Caolas Chrombaidh*) je morski zaljev, rukavac puno većeg zaljeva Moray Firth na sjeveroistoku Škotske.

## Geografija
Cromarty leži u područnom vijeću Highland i razdvaja kopnene mase Easter Rossa od poluotoka Black Isle. Dubok je nekih 30 km od Dingwalla na njegovu dnu do rtova Sutors i Cromarty na njegovom ulazu.

## Historija
Dobra prirodna luka Invergordon, smještena na sjevernoj obali zaljeva, bila je važno i sigurno sidrište u oba svjetska rata, ali je zatvorena 1956. godine. U njoj se 1915. dogodila katastrofa kad je krstarica Natal nakon serije eksplozija potonula i sa sobom povukla na dno 405 mornara. Kasnije je utvrđeno da je uzrok bio slučajna eksplozija nestabilnog tipa baruta (kordita). Nakon tog su između 1926. i 1978. poduzeti brojni pokušaji da se olupina izvuče sa morskog dna jer je bila opasna za druge brodove.

## Ekonomija
Kada se počelo s ekspoatacijom nafte iz Sjevernog mora 1972. godine, u njoj je podignut pogon za izgradnju i popravak naftnih platformi.

## Izvori

## Vanjske veze

* ''Cromarty Firth'' na portalu Gazetteer for Scotland
Peeblesshire

**Peeblesshire** zvan i **County of Peebles** (škotsko-gelski *Siorrachd nam Pùballan*) bio je 
jedan od tradicionalnih škotskih historijskih countya, nastao oko kraljevskog grada 
Peebles.

Peeblesshire je kao county postojao do 1970-ih kad je ukinut. On danas služi samo u statističke i 
ceremonijalne svrhe kao Namjesništvo pod imenom - Tweeddale 
i nema nikakvu administrativnu funkciju.
## Geografija
Peeblesshire se prostirao po jugoistoku Škotske u formi trokuta između tadašnjih countya Midlothian 
(sjever, sjeveroistok), Selkirkshire (istok, jugoistok), Dumfriesshire (jug) i Lanarkshire (zapad).

Danas se sav teritorij Peeblesshira, nalazi unutar područnog vijeća Scottish Borders. 
## Reference

## Vanjske veze
* ''Peeblesshire'' na portalu Encyclopædia Britannica
Conan (rijeka)

**Conon** (škotsko-gelski *Conann*) je rijeka na sjeveru Škotske u Easter Rossu duga 19 km.

## Geografija
Conon izvire iz jezera Loch Luichart,  8 km sjeverozapadno od sela Contin. Od tamo teče prema jugoistoku i usput prima pritoku Meig kod lokaliteta Scatwell, zatim skreće prema istoku i prolazi kroz jezero Loch Achonachie, 1 km sjeverozapadno od sela Marybank, prima pritoku Black Water, a 3&nbsp;km nizvodno i pritoku Orrin. Zatim skreće prema sjeveroistoku i uvire u zaljev Cromarty Firth između sela Conon Bridge i Maryburgh (3&nbsp;km južno od Dingwalla)

Vode rijeke iskorištene su za pokretanje hidroelektrana, radovi na izgradnji hidroenergetskog kompleksa počeli su 1940-ih, zbog tog su uništeni slapovi, koji su se nekad nalazili na izvoru kod jezera Loch Luichart.

U sklopu tog projekta izgrađene su brane na jezerima Loch Luichart i Loch Achonachie i dvije hidroelektrane Luichart i Torr Achilty.

## Reference

## Vanjske veze

* ''Conon, River'' na portalu Gazetteer for Scotland
Savez udruženja boraca Narodnooslobodilačkog rata Srbije

**Savez udruženja boraca Narodnooslobodilačkog rata Srbije** (skraćeno: **SUBNOR Srbije**) je društveno-politička i antifašistička organizacija koja okuplja bivše borce i učesnike Narodnooslobodilačkog rata (NOR), od 1941. do 1945. godine, ratne vojne invalide, potomake učesnika i poštovaoce NOR-a. Takođe ova organizacija se bavi očuvanjem tekovina NOR-a, kao i materijalnim obezbeđenjem bivših učesnika, posebno invalida, kao i njihovih porodica.

## Delovanje
Osnovan je 1948. godine i u periodu do 2006. godine organizacija je delovala u okviru Saveza udruženja boraca Narodnooslobodilačkog rata Jugoslavije (Srbije i Crne Gore), Samostalna je od 2006. godine nakon proglašenja nezavisnosti Crne Gore. U periodu do 1990. godine, tokom postojanja Socijalističke Republike Srbije, SUBNOR je bio jedna od nekoliko postojećih društveno-politička organizacija u Socijalističkoj Federativnoj Republici Jugoslaviji.

Savez udruženja boraca Narodnooslobodilačkog rata Srbije obeležava značajne datume i ima članove aktivna vojna lica, ratne veterane i njihove potomke iz oslobdilačkih Balkanski ratova, Prvog svetskog rata, Drugog svetskog rata, Građanskog rata u SFRJ od 1991 do 1992 godine. pripadnika Jugoslovenske narodne armije (JNA) i NATO bombardovanja Savezne Republike Jugoslavije 1999. godine.

Savez udruženja boraca Narodnooslobodilačkog rata Srbije danas broji oko 130.000 aktivnih članova udruženja , SUBNOR Srbije je nestranačka organizacija koja ima članove iz svih političkih partija u Republici Srbiji koji priznaju antifašistička zalaganja SUBNOR-a Srbije.

SUBNOR Srbije je punopravni međunarodni član *Svetske federacije bivših boraca (RMAS)*, *Međunarodne organizacije pokreta otpora (R1V)* i sarađuje sa organizacijama ratnih veterana u četrdesetak zemalja. Svake godine SUBNOR Srbije održava svečane akademije, posebno u većim gradovima, uz učešće boraca i građana, prijatelja i simpatizera NOB–a. Ošto se protivi rehabilitaciji Dragoljuba Mihailovića i drugih kvislinga iz Drugog svetskog rata koji su osuđeni za saradnju sa okupacionim vlastima u Srbiji i Jugoslaviji, protivi se svakoj vrsti revizije istorije NOR-a i revizije lika i dela Josipa Broza Tita kao i samoupravnog socijalizma u Socijalističkoj Federativnoj Republici Jugoslaviji.

## Izvori

## Literatura
* 
* *[[Vojna enciklopedija]]*. Beograd 1975. godina
* *[[Leksikon Narodnooslobodilačkog rata|Leksikon Narodnooslobodilačkog rata i revolucije u Jugoslaviji 1941-1945]]* (prvi tom). „Narodna knjiga“ Beograd i „Partizanska knjiga“ Ljubljana, 1980. godina.

## Vanjske veze
* zvanični sajt Saveza udruženja boraca narodnooslobodilačkog rata Srbije
* Izvod iz registra Udruženja građana nakome se nalazi Udruženje građana „SUBNOR Srbije“ 
* Nisu samo četnici spasavali pilote („Politika“, 15. novembar 2010)
Loch Luichart

**Loch Luichart** prevedeno **Jezero Luichart** (škotsko-gelski: *Loch Lìobhann*) je slatkovodno jezero na sjeveru Škotske. 
## Geografija
Jezero Luichart leži 10&nbsp;km zapadno od gradića Strathpeffer u brdima distrikta Ross i Cromarty u 
područnom vijeću - Highland.
Dugo je nekih 10 km u smjeru sjeverozapad - jugoistok.

Na njegovoj istočnoj strani podignuta je 1954. brana za potrebe 
hidroelektrane  Luichart. Tako da je danas i akumulaciono jezero, iz jezera otječe rijeka Conan.
## Reference

## Vanjske veze
* ''Luichart, Loch'' na portalu Gazetteer for Scotland
Gueule d'amour

***Gueule d'amour*** (), također poznat pod naslovom ***Madeleine***, je francusko-njemački crno-bijeli film snimljen 1937. u režiji Jeana Gremillona.  Protagonist, čiji lik tumači Jean Gabin, je mladi i naočiti podoficir *[[spahi]]ja* (francuskih kolonijalnih trupa) u Sjevernoj Africi koji uživa reputaciju uspješnog ženskara. Radnja prikazuje kako zbog jedne od žena koju je zaveo, bogatašice čiji lik tumači Mireille Balin, napušta garnizon i odlazi u Cannes, ali kako tamo shvaća koliko se teško prilagoditi životu bez uniforme.

## Uloge
* Jean Gabin - Lucien Bourrache, 'Gueule d'Amour'
* Mireille Balin - Madeleine
* Pierre Etchepare - Le patron de l'hôtel
* Henri Poupon - Monsieur Cailloux
* Jean Aymé - Le valet de chambre
* Pierre Magnier - Le commandant
* Marguerite Deval - Madame Courtois
* René Lefèvre - René
* Jane Marken - Madame Cailloux (as Jeanne Marken)
* Paulette Noizeux
* André Siméon - Le patron du restaurant (as Siméon)
* Pierre Labry - L'imprimeur
* Lucien Dayle - Un client
* Louis Florencie - Le dîneur (as Florencie)
* Paul Fournier - Un client
* André Carnège - Le capitaine
* Maurice Baquet - Le soldat malade
* Frédéric Mariotti - Le cantonnier (as Mariotti)

## Vanjske veze
*
Inherit the Wind

***Inherit the Wind*** () se može odnositi na:

*''Inherit the Wind'' (drama), teatarski komad američkih pisaca Jeromea Lawrencea i Roberta Edwina Leeja, premijerno izveden 1955. godine;
*njegove ekranizacije:
**''Inherit the Wind'' (film), igrani film iz 1960. godine, rež. Stanley Kramer, ul. Spencer Tracy i Fredric March
**''Inherit the Wind'' (film, 1965), televizijski film iz 1965. godine, ul. Melvyn Douglas i Ed Begley
**''Inherit the Wind'' (film, 1988), televizijski film iz 1988. godine, ul. Jason Robards  i Kirk Douglas
**''Inherit the Wind'' (film, 1999), televizijski film iz 1999. godine, ul. Jack Lemmon i George C. Scott
Rukometna reprezentacija Češke

**Rukometna reprezentacija Češke** predstavlja Češku na međunarodnim rukometnim natjecanjima, a nalazi se pod ingerencijom Rukometnog saveza Češke. Češka je bila jedna od dvije reprezentacije nastale nakon raspada Čehoslovačke 1993. godine. Kao direkni nasljednici, zajedno sa Slovačkom, Češka je odmah primljena u IHF, no nije uspjela ponovoti uspjehe svoje prethodnice, koja je bila svjetski prvak i olimpijski doprvak.

Za Euro 1994. nisu se plasirali nakon poraza od Slovenije temljem golova u gostima, ali su sredinom 90-ih uspjeli ostvariti svoje najveće uspjehe - 8. mjesto na Svjetskom prvenstvu 1995. te 6. mjesto na Europskom prvenstvu 1996. godine. Nakon toga, češka reprezentacija je tek sporadično nastupala na svjetskim natjecanjima i tek rijetko završavala iznad desete pozicije.

Među najboljim igračima su Jan Filip te Filip Jícha, koji je 2010. proglašen najboljeg rukometaša godine.

## Nastupi na međunarodnim natjecanjima

### Olimpijada

### Svjetsko prvenstvo

### Europsko prvenstvo

## Aktualna momčad

Izbornici:  Jan Filip /  Daniel Kubeš

## Vanjske veze
*Službena stranica
*IHF profile
Le ciel est à vous

***Le Ciel est à vous*** () je francuski crno-bijeli igrani film snimljen 1944. u režiji Jeana Grémillona. Protagonist (čiji lik tumači Charles Vanel) je mehaničar koji je izgubio svoju radnju nakon što je eksproprirana radi izgradnje novog aerodroma, ali koji sticajem okolnosti dobiva novi posao vezan uz avijaciju. Radnja prikazuje kako, sticajem okolnosti, ne samo on sam nego i njegova supruga (čiji lik tumači Madeline Renaud), postaju piloti.  Scenario je bio inspiriran stvarnim događajima koji su se zbili 1938. godine. Film je snimljen za vrijeme okupacije u Drugom svjetskom ratu i imao je snažan propagandni naboj, odnosno njime su se nastojale veličati porodične vrijednosti, ali i tehničke mogućnosti vichyjskog režima; zbog toga je nakon oslobođenja bio predmetom kritika.

## Uloge
* Madeleine Renaud - Thérèse Gauthier
* Charles Vanel - Pierre Gauthier
* Jean Debucourt - Larcher
* Raymonde Vernay - Madame Brissard
* Léonce Corne - doctor Maulette
* Raoul Marco - Monsieur Noblet
* Albert Rémy - Marcel
* Robert Le Fort - Robert
* Anne-Marie Labaye - Jacqueline
* Michel François - Claude
* Gaston Mauger - nasljednik dr. Maulettea
* Paul Demange - Petit ("Mali")
* Henry Houry - član upravnog savjeta
* Anne Vandène - Lucienne Ivry

## Reference

## Literatura
* Higbee, Will & Leahy, Sarah. *Studies in French Cinema: UK Perspectives, 1985-2010*. Intellect Books, 2011.

## Vanjske veze
*
El Lazarillo de Tormes

***El Lazarillo de Tormes*** je špansko-italijanski crno-bijeli film snimljen 1959. u režiji Cesara Fernandeza Ardavina. Predstavlja adaptaciju klasičnog španskog romana *[[Lazarillo de Tormes]]* iz 16. vijeka. Naslovni protagonist, čiji lik tumači Marco Paoletti, je dječak koga je majka zbog siromaštva bila prisiljena prodati kao slugu nizu okrutnih gospodara. Radnja prikazuje kako se on iz niz peripetija nastoji izvući koristeći vlastitu domišljatost. *El Lazarillo de Tormes* je godine 1960. prikazan na Berlinskom filmskom festivalu gdje je osvojio Zlatni medvjed kao najbolji film.

## Uloge
* Marco Paoletti - Lazarillo
* Juanjo Menéndez - Sluga (kao Juan José Menéndez)
* Carlos Casaravilla - Ciego (Slijepac)
* Memmo Carotenuto - Cómico (Glumac)
* Antonio Molino Rojo - Alguacil (Pristav)
* Margarita Lozano - Antona
* Emilio Santiago - Sacristán de la Sagra
* Pilar Sanclemente - Ciega (Slijepa djevojka)
* Mary Paz Pondal - Moza 1ª (Djevojka #1)
* Ana Rivero - Moza 2ª (Djevojka #2)
* Juana Cáceres - Mujer sacristán
* Luis Roses - Tejero
* Victoria Rambla - Viuda (Udovica)
* Carmen Rodríguez - Hilandera vieja
* Ángeles Macua - Hilandera joven

## Reference

## Vanjske veze
*
Mira Klobučar

**Mira Klobučar** (rođena: ***Ehrlich***) (Zagreb, 28. 7. 1888 - Zagreb, 10. 7. 1956), jugoslavenska slikarica.

## Biografija
Mira Klobučar je rođena 28. 7. 1888 u zagrebačkoj židovskoj porodici. Kćerka je poznatog zagrebačkog graditelja Hermana Ehrlicha i Marije (Eisner) Ehrlich, najstarije kćerke zagrebačkog rabina. Mira je odrastala uz četvoricu braće: Adolfa, Đuru, Ernesta i Huga. Nakon smrti oca, kao razmaženu bogatu ljepoticu, majka ju je poslala na školovanje u Gimnaziju Sacre Coeur u Beču. Prvo se udala za mađarskog činovnika Lackmera, ali se rastala nakon Prvog svjetskog rata, i udala za austrougarskog pomorskog oficira Viktora Klobučara, s kojim je živjela na zagrebačkom Tuškancu u vili koju je projektirao njezin brat, poznati zagrebački arhitekt Hugo Ehrlich, te u vili na riječkom Sušaku. Iako je imala dugotrajno umjetničko školovanje, opus joj je malen, jer je slikala samo u trenucima osobite inspiracije. Ipak je od 1933 do 1948 izlagala kao članica "Kluba likovnih umjetnica", te od 1947 do 1948 kao članica Udruženja likovnih umjetnika Hrvatske (ULUH). Bila je zastupljena i na izložbi "Pola vijeka hrvatske umjetnosti" 1938 godine. Iz umjetničke obitelji Ehrlich, kao slikarica će mnogo veći opus stvoriti Marta, kćerka Mirina brata Ernesta. Iako ju je režim Nezavisne Države Hrvatske (NDH) prisilio da kao Židovka nosi žutu Davidovu zvijezdu na odjeći, Mira je uspjela preživjeti Holokaust. Umrla je 10. 7. 1956 u Zagrebu.

## Povezano
Porodica Ehrlich

## Reference
Stranka Novi Azerbejdžan

**Stranka Novi Azerbejdžan** (SNA; azerski: *Yeni Azərbaycan Partiyası*, akronim YAP) je konzervativna politička stranka u Azerbejdžanu je osnovana u prosincu 1992. godine Stranka je osnovana od strane Hejdar Aliyev, bivši predsjednik Azerbejdžana, koji je vodio sve do svoje smrti 2003. Njegov trenutni lider je Ilham Alijev, trenutni predsjednik Azerbejdžana. Novi Azerbejdžan stranka vladajuće stranke u Azerbejdžanu.

New Azerbejdžan party nastao po logici raspada Sovjetskog Saveza. Pad Sovjetskog Saveza i Komunističke partije dovela je do osnivanja novih političkih stranaka i uvođenje novih institucija u Azerbejdžanu, koja je postala nezavisna država. Institucije Azerbejdžana su nastale za vrijeme popularne pokreta koji je započeo 1988. godine, a broj institucija su osnovana početkom 1990-tih. Azerbejdžan, međutim, bio je u ozbiljnoj krizi. U ovom periodu osnovana u New Azerbejdžan stranka je osnovala Hejdar Alijeva, bivšeg komunističkog službene i član KGB. Alijev je bio kontroverzna ličnost što čini za saradnju sa Azeri mafije i nezakonito bogaćenje. Predsjednik SNA i postao nakon žalbe 91 intelektualaca u kojoj je bio zamolio da dođe u glavu stranke. Na osnivačkoj skupštini stranke održanoj 21 nov 1992 Aliyev je jednoglasno izabran za predsjednika. Na Osnivačkoj skupštini su uspostavljeni i drugih organa stranke.

Stranka je zvanično postavljen na poziciju desnog centra. SNA ima za cilj uspostavljanje socijalne tržišne ekonomije, i solidarnost i socijalnu pravdu prikazuje kao osnovu njihove ideologije.

## Izvori
Inherit the Wind (film)

***Inherit the Wind*** () je američki crno-bijeli igrani film snimljen 1960. u režiji Stanleya Kramera. Predstavlja adaptaciju istoimene drame Jeromea Lawrencea i Roberta E. Leeja, koja je, pak, rekonsturirala znamenito Scopesovo suđenje 1925. godine. Radnja je smještena u mali južnjački gradić 1920-ih gdje lokalni srednjoškolski nastavnik (čiji lik tumači Dick York) bude uhapšen i izveden pred sud pod optužbom da je, podučavajući teoriju evolucije, prekršio državne zakone. Protagonisti, čije likove tumače Spencer Tracy i Fredric March su dva vrhunska pravnika i dobra prijatelja koji su se na suđenju našli na suprotnim stranama.

Film se, kao i originalna drama, okvirno držao činjenica, iako su imena ličnosti i pojedini detalji izmijenjeni. Producent i režiser Kramer je tada već bio izgradio reputaciju jednog od politički najangažiranijih hollywoodskih sineasta, te je *Inherit the Wind* velikim dijelom odgovarao "filmovima-porukama" kojima su propovijedale liberalne i progresivne vrijednosti, u ovom slučaju primat nauke nad religijom i pravo na slobodu izražavanja. Kramer je također bio  motiviran željom da se indirektno obračuna sa makartizmom, pa je kao jedan od scenarista namjerno angažiran Nedrick Young, koji je prethodnih godina zbog ljevičarskog opredijeljenja bio na Hollywoodskoj crnoj listi.

*Inherit the Wind*, koji je okupio neke od najuglednijih glumaca u svojoj postavi, je izazvao oduševljenje kod kritike. Prikazan je na berlinskom festivalu gdje je March za svoj nastup osvojo Srebrni medvjed za najboljeg glumca. Sa druge strane, komercijalni uspjeh je izostao. Usprkos toga, Inherit the Wind se smatra jednim od najuspjelijih ostvarenja u Kramerovoj filmografiji.

Tokom sljedećih nekoliko decenija su snimljena tri remake u obliku televizijskih filmova.

## Uloge
*Spencer Tracy ... Henry Drummond (alter ego stvarne ličnosti po imenu Clarence Darrow)
*Fredric March ... Matthew Harrison Brady (alter ego stvarne ličnosti po imenu William Jennings Bryan)
*Gene Kelly ... E. K. Hornbeck, novinar *Baltimore Heralda* (alter ego stvarne ličnosti po imenu Henry L. Mencken)
*Florence Eldridge ... Sara Brady
*Dick York ... Bertram T. Cates (alter ego stvarne ličnosti po imenu John Scopes)
*Donna Anderson ... Rachel Brown
*Harry Morgan ... Sudac Mel Coffey
*Claude Akins ... Vlč. Jeremiah Brown
*Elliott Reid ... Tužilac Tom Davenport
*Paul Hartman ... Zamjenik Horace Meeker - pristav
*Philip Coolidge ... Gradonačelnik Jason Carter
*Jimmy Boyd ... Howard
*Noah Beery Jr. ... John Stebbins
*Norman Fell ... Tehničar radio-stanice WGN
*Hope Summers ... Mrs. Krebs - građanka
*Ray Teal ... Jessie H. Dunlap
*Renee Godfrey ... Mrs. Stebbins
*nenavedeni na špici: Richard Deacon, George Dunn, Snub Pollard, Addison Richards, Harry Tenbrook, Will Wright

## Izvori

## Vanjske veze

*
*
The Angry Silence

***The Angry Silence*** () je britanski crno-bijeli igrani film snimljen 1960. u režiji Guya Greena. Po žanru je drama, a protagonist, čiji lik tumači Richard Attenborough (koji je također producirao film) je mladi radnik koji nakon dolaska u tvornicu dolazi u sukob sa svojim kolegama koji odlučuju započeti divlji štrajk. Radnja prikazuje kako on u tome odbija sudjelovati, čak i nakon što postane obilježen kao štrajkbreher, postane metom zlostavljanja i namjernog ignoriranja, te njegov postupak počne preispivati čak i njegova supruga (čiji lik tumači Pier Angeli).

*The Angry Silence* je bilo društveno i političko angažirano ostvarenje, čija je glavna tema bila sloboda izražavanja i pravo na drukčije mišljenje. Kao takav je izazvao pažnju, te je osvojio nekoliko nagrada na Berlinskom festivalu. Kasnije je, međutim, pao u zaborav, a što se prije svega tumači time da mu je radnja bila čvrsto vezana uz kontekst prilika u britanskoj industriji na prijelazu iz 1950-ih i 1960-ih, odnosno vrijeme kada su sindikati bili na vrhuncu moći. Dio kritičara mu je zbog kritičkog stava prema sindikatima i radničkom pokretu uopće spočitavao desničarske i reakcionarne stavove.

## Uloge
* Richard Attenborough ... Tom Curtis
* Pier Angeli ... Anna Curtis
* Michael Craig ... Joe Wallace
* Bernard Lee ... Bert Connolly
* Alfred Burke ... Travers
* Geoffrey Keen ... Davis
* Stephen Lindo ... Brian
* Laurence Naismith ... Martindale
* Russell Napier ... Thompson
* Penelope Horner ... Pat
* Brian Bedford ... Eddie
* Brian Murray ... Gladys
* Norman Bird ... Roberts
* Beckett Bould ... Arkwright 
* Oliver Reed ... Mick
* Edna Petrie ... Harpy 
* Lloyd Pearson ... Howarth
* Norman Shelley ... Seagrave
* Daniel Farson ... Himself 
* Alan Whicker ... Himself
* Ronald Hines ... Ball 
* Bernard Horsfall ... Pryce-Evans
* Roger Maxwell ... Collins
* George Murcell ... Jones 
* Gerald Sim ... Masters
* Marianne Stone ... Mavis

## Izvori

## Vanjske veze
* 
* 
* 
* 
* Movie Location
Štrajkbreher

**Štrajkbreher** () je naziv za pojedinca koji obavlja redovni posao u poduzeću ili ustanovi gdje je proglašen ili se nastoji sprovesti štrajk. Pod time se podrazumijevaju bilo redovni zaposlenici koji su se odbili odazvati pozivu na štrajk, bilo osobe koje je poslodavac unajmio nakon štrajka u svrhu nastavka redovne djelatnosti i/li financijskog i psihološkog pritiska na radnike u štrajku. 

Zakonodavstva različitih država različito reguliraju korištenje štrajkbrehera, pa je tako u nekim zemljama dozvoljeno, a u nekim izričito zabranjeno zapošljavanje štrajkbrehera za vrijeme trajanja štrajka.
Les Jeux de l'amour

***Les Jeux de l'amour*** () je francuska crno-bijela filmska komedija snimljena 1960. u režiji Philippea de Broce. Glavni lik, koga tumači Jean-Pierre Cassel, je mladić po imenu Victor koji je dvije godine u ljubavnoj vezi sa Suzanne (čiji lik tumači Geneviève Cluny), ali koji zbog svog hedonističkog životnog stila odbija njene pozive da se vjenčaju i zasnuju porodicu. Radnja prikazuje kako ga dolazak starijeg, ali "ozbiljnijeg" suparnika po imenu François (koga glumi Jean-Louis Maury) tjera da se predomisli. *Les Jeux de l'amour* je prikazan na Berlinskom filmskom festivalu gdje je dobio posebno priznanje žirija.

## Uloge
* Jean-Pierre Cassel - Victor
* Geneviève Cluny - Suzanne
* Jean-Louis Maury - François
* Robert Vattier - L'acheteur galant
* Claude Cerval - Le consommateur
* Pierre Repp - L'automobiliste
* Maria Pacôme - Une cliente
* Jeanne Pérez - Le buraliste
* François Maistre - L'homme élégant
* Lud Germain - Le noir
* Claude Chabrol - Le forain
* Mario David - Le représentant

## Reference

## Vanjske veze
*
Salman ibn Abdulaziz al-Saud

**Salman ibn Abdulaziz al-Saud** (; Rijad, 31. decembar 1931) je kralj Saudijske Arabije. Na prestolu je od 23. januara 2015. godine, kada je nasledio polubrata Abdulaha koji je umro u 90 godini.

## Reference

## Vanjske veze

* Shifting Sands and the Gulf Monarchies
Abdulah ibn Abdulaziz al-Saud

**Abdulah ibn Abdulaziz al-Saud** (; Rijad, 1. avgust 1924 — 22. januar 2015) bio je kralj Saudijske Arabije. Na prestolu je bio od 1. avgusta 2005. godine, kada je nasledio polubrata Fahda.

Njegovo bogatstvo iznosilo je 18 milijardi američkih dolara, a takođe je spadao među lidere iz grupe G20.

## Reference

## Vanjske veze

* Royal Embassy of Saudi Arabia - Bio of Custodian of the Two Holy Mosques King Abdullah bin Abdulaziz
Arnold Kohn

**Arnold Kohn** (Dobrovac, 21. 5. 1905 - Osijek, 16. 11. 1984), jugoslavenski cionist i dugogodišnji predsjednik Židovske općine Osijek (ŽOO) koji je preživio Holokaust.

## Biografija
Arnold Kohn je rođen 21. 5. 1905 u selu Dobrovac blizu Lipika. Potječe iz židovske porodice Samuela i Roze Kohn koji su bili trgovci mješovitom robom. Porodica Kohn je bila ortodoksna i cionistički opredijeljena. Nakon burnih godina Prvog svjetskog rata kada je umro otac porodice Samuel, brigu o porodici je preuzeo Arnold. Arnold je sa svojom porodicom preselio u Osijek 1940 godine iz prigradskog naselja Tenja. Uspostavom Nezavisne Države Hrvatske (NDH) Arnold, majka Roza, sestra Mira i brat Leo su 22. 8. 1942 bili deportirani u Koncentracijski logor Auschwitz. Arnold je jedini od svoje porodice preživio logor smrti s tetoviranim rednim brojem 62178. Iz Koncentracijskog logora Mauthauzen u Austriji vratio se u Osijek 1945, fizički i psihički iscrpljen, na rubu života i smrti. 1947 oženio se za Ružicu Kohn sa kojom je dobio sina Velimira. Sudjelovao je u obnavljanju rada ŽOO. Bio je dugogodišnji predsjednik Saveza sindikata trgovačkih i obrtničkih radnika u Osijeku. 1962 bio je odlikovan Medaljom rada Socijalističkog Saveza radnog naroda Jugoslavije. U radu ŽOO više puta je bio izabran u Upravni odbor, a od 1965 u desetgodišnjem razdoblju obnašao je dužnost predsjednika. Posebno je zaslužan postavljanje spomenika Oskara Nemona "Majka i dijete" posvećen stradalim Židovima u Holokaustu i žrtvama fašizma. Oskar Nemon je 15. i 16. 11. 1963 boravio u Osijeku gdje se sastao sa predsjednikom Kohnom sa kojim je dogovorio izradu i postavljanje spomenika. Kohn je posebice konstruktivno djelovao kao član Izvršnog odbora u radu Saveza jevrejskih opština Jugoslavije (SJOJ). Tijekom 1974 bio je delegat SJOJ-a u Stockholmu na sjednici "Europskog savjeta za jevrejske općine". Nositelj je "Megile" - zahvalnica SJOJ-a. Skrhan bolešću 27. 10. 1984 primio je vijest da je upisan u Zlatnu knjigu židovskog nacionalnog fonda Keren Kajemet. Arnold Kohn je umro u Osijeku 16. 11. 1984 godine.

## Reference

## Literatura
*
Nairnshire

**Nairnshire** zvan i **County of Nairn** (škotsko-gelski *Siorrachd Inbhir Narann*) bio je 
jedan od tradicionalnih škotskih historijskih countya, nastao oko kraljevskog grada 
Nairn.

Nairnshire je kao county postojao od 1889. do 1974. kad je ukinut. On danas služi samo u statističke i ceremonijalne svrhe kao Namjesništvo pod imenom - Tweeddale 
i nema nikakvu administrativnu funkciju.
## Geografija
Peeblesshire se prostirao po južnoj obali zaljeva Moray Firth oko svoje prijestolnice Nairn.

Danas se sav teritorij Nairnshira, nalazi unutar područnog vijeća Highland.
## Reference

## Vanjske veze
* ''Nairnshire'' na portalu Encyclopædia Britannica
Nairn

**Nairn** (škotsko-gelski: *Inbhir Narann*) je  grad na sjeveroistoku Škotske od 
9,773 stanovnika.

Nairn administrativno podpada pod Područno vijeće (council area) - 
Highland, a nekad je bio administrativni centar historijskog countya Nairnshire.

## Geografija
Nairn leži na ušću rijeke Nairn u zaljev Moray Firth, 26 km sjeveroistočno od
Invernessa i 143&nbsp;km sjeverozapadno od Aberdeena, sa kojima je povezan cestom A96.
## Historija
Nairn je izrastao oko ribarskog naselja *Fishertown* Grad je postao omiljeno kupalište za 
viktorijanskih vremena, zbog ljekovitih karakteristika lokalne morske vode, ugodne klime i kilometarski dugih pješčanih plaža.

Željeznica je stigla do grada iz Invernessa 1855., a nakon tri godine pruga je produžena na istok preko Elgina do Aberdeena. Nairn i danas uživa reputaciju ladanjskog mjesta, pa su njegovi brojni stari hoteli i danas puni gostiju koji se dolaze odmoriti, jahati ili igrati golf, na jednom od dva terena.
## Atrakcije
Pored dugih pješčanih plaža sa dinama, u okolici grada nalazi se arheološko nalazište iz ranog brončanog doba i tri poznata dvorca - Cawdor, Brodie i Stuart.

Grad ima i  muzej posvećen ribarstvu i ribarskoj industriji koja je nekad hranila grad. 
## Reference

## Vanjske veze

* ''Nairn'' na portalu The Gazetteer for Scotland
Nairn (rijeka)

**Nairn** (škotsko-gelski *Narann / Abhainn Narann*) je rijeka na sjeveru Škotske 
duga 61 km.
## Geografija
Nairn izvire istočno od jezera Loch Ness, u masivu Monadhliath na obroncima planine Carn Ghriogair. 
Od tamo teče prema sjeveroistoku do ušću u zaljev Moray Firth kod grada Nairn.
## Reference

## Vanjske veze

* ''Nairn, River'' na portalu Gazetteer for Scotland
Kirmes

***Kirmes*** () je zapadnonjemačko-francuski crno-bijeli films snimljen 1960. u režiji Wolfganga Staudtea. Po žanru je drama, a radnja je smještena u gradić u oblasti Eifel na zapadnoj granici Njemačke nekoliko mjeseci pred završetak Drugog svjetskog rata. Protagonist, čiji lik tumači Götz George, je pripadnik Wehrmachta koji je dezertirao i koji utočište pokušava pronaći u svom rodnom mjestu, ali na kraju otkriva da su svi njegovi sumještani, uključujući porodicu, još uvijek u prevelikom strahu od nacističkog režima, te mu jedinu pomoć pruža francuska prisilna radnica (čiji lik tumači Juliette Mayniel). *Kirmes* je izazvao priličnu pažnju zbog svog pristupa bliskoj i traumatičnoj prošlosti koji nije stao na kritičkom prikazu nacističkog režima, nego i konformističkog stava njemačkog društva u cjelini koje je taj režim omogućilo. Taj je stav bio posebno naglašen time što je radnja uokvirena prologom i epilogom smještenim u moderno doba, odnosno pokazivanjem kako su nekadašnji nacisti i njihovi suradnici postali "normalnim" građanima i uglednicima moderne, demokratske Zapadne Njemačke. Premijerno je prikazan na Berlinskom filmskom festivalu gdje je Mayniel dobila Srebrni medvjed za najbolju glumicu.

## Vanjske veze
*
* 
*Kirmes auf deutscher-tonfilm.de
Juliette Mayniel

**Juliette Mayniel** (Saint-Hippolyte, 22. januar 1936 - ) je francuska filmska glumica, koja je vrhunac karijere imala krajem 1950-ih i početkom 1960-ih. Godine 1960. je za svoj nastup u zapadnonjemačkom filmu *[[Kermes (film)|Kirmes]]* osvojila Srebrni medvjed za najbolju glumicu. Od 1964. do 1968. je bila u ljubavnoj vezi sa italijanskim glumcem Vittorijom Gassmanom kome je rodila sina Alessandra, koji je također postao glumac.

## Izabrana filmografija
* 1959 : *[[Les Cousins]]*, rež. Claude Chabrol
* 1959 : *[[La Nuit des traqués]]*, rež. Bernard Roland 
* 1959 : *[[Pêcheur d'Islande (film, 1959)|Pêcheur d'Islande]]*, rež. Pierre Schoendoerffer
* 1960 : *[[Un couple]]*, rež. Jean-Pierre Mocky
* 1960 : *[[Les Yeux sans visage]]*, rež. Georges Franju
* 1960 : *[[Marche ou crève (film)|Marche ou crève]]*, rež. Georges Lautner
* 1960 : *[[Je ne voulais pas être un nazi]]* (*Kirmes*) de Wolfgang Staudte
* 1961 : *[[La Peau et les Os (film, 1961)|La Peau et les Os]]*, rež. Jean-Paul Sassy : Michèle
* 1961 : *[[Les Godelureaux]]*, rež. Claude Chabrol
* 1962 : *[[Jusqu'à plus soif (film)|Jusqu'à plus soif]]*, rež. Maurice Labro
* 1962 : *[[La Guerre de Troie]]*, rež. Giorgio Ferroni
* 1962 : *[[À cause, à cause d'une femme]]*, rež. Michel Deville
* 1963 : *[[Landru (film, 1963)|Landru]]*, rež. Claude Chabrol
* 1963 : *[[Ophélia]]*, rež. Claude Chabrol
* 1968 : *[[L'Odyssée (TV serija)|L'Odyssée]]*, rež. Franco Rossi
* 1974 : *[[Femmes au soleil]]*, rež. Liliane Dreyfus

## Vanjske veze
* 

}
Monadhliath

**Monadhliath** (škotsko-gelski: *Monadh Liath* što znači Sive planine)  je planinski masiv na sjeveru 
Škotske.

## Geografija
Monadhliath leži u Highlandu južno od Invernessa, zapadno od rijeke Spey. 
Najviši vrh masiva  - Carn Dearg, visok 945, leži 24 km južno od Invernessa.
## Reference

## Vanjske veze

 ''Monadhliath Mountains'' na portalu The Gazetteer for Scotland
Peebles

**Peebles** (škotsko-gelski *Na Pùballan*, škotski: *Peebles*) je kraljevski grad na jugoistoku Škotske od 
8,376 stanovnika.

Peebles administrativno podpada pod Područno vijeće (council area) - Scottish Borders.

## Geografija
Peebles leži na ušću potoka Eddleston u rijeku Tweed, 35 km južno od Edinburgha.
## Historija
Peebles je izrastao u okrilju zamka škotskih kraljeva, koji su tu često boravili zbog lova u obližnjoj šumi Ettrick.
Status kraljevskog grada dobio je 1367. Dobar dio svoje historije bio je prijestolnica tradicionalnog countya Peeblesshire.

## Znamenitosti i atrakcije
Najveće znamenitosti grada uz dijelove gradskih bedema koji su još uvijek na nekim dijelovima očuvani, su ruševine stare crkva Crosskirk iz 1261.

## Privreda
Današnji Peebles je trgovački centar poljoprivrednog kraja, koji ima nešto tekstilne industrije (proizvodnja tvida i vunene pletene robe).

Kako leži gotovo u centru pitoresknog Southern Uplandsa grad ima potencijala za razvoj turizma. 
## Reference

## Vanjske veze

* ''Peebles''
Slavko Hirsch

**Slavko Hirsch** (Glina, 29. 3. 1893 - Koncentracijski logor Jasenovac, 1942), jugoslavenski liječnik (epidemiolog), utemeljitelj i ravnatelj Epidemiološkog zavoda u Osijeku. Stradao je za vrijeme Holokausta.

## Biografija
Dr. med. Slavko Hirsch je rođen 29. 3. 1893 u Glini u židovskoj porodici. Medicinu je studirao u Beču, Innsbrucku i Pragu za vrijeme Austro-Ugarske. Još kao student, za vrijeme Prvoga svjetskoga rata, Slavko je bio mobiliziran, pa je duže vrijeme radio u Bršadinu, gdje je stekao velika praktična iskustva ne samo iz područja venerologije nego i ostalih zaraznih bolesti. Nakon diplome 14. 5. 1918 u Innsbrucku, Slavko se preselio u Zagreb gdje se našao u skupini mladih liječnika koje je osobno "selektrirao" dr. Andrija Štampar i dr. Josip Lochert, te ih potom uputio na specijalizaciju u Weimarsku Republiku. Krajem 1919 u Berlinu je završio specijalizaciju na zaraznom odjelu "Bolnice Rudolf Virchow", gdje se osobito bavio proučavanjem epidemiološkog meningitisa. Još u vrijeme specijalizacije, 1923, imenovan je ravnateljem novoosnovanog Doma narodnog zdravlja u Osijeku i šefom Zaraznog odjela osječke bolnice. Već sljedeće godine, po povratku iz Weimarske Republike, utemeljio je i postao šefom Bakteriološke stanice, tj. Epidemiološkog zavoda u Osijeku, a i primarnim liječnikom zaraznog odjela osječke bolnice. Po odluci Ministarstva narodnog zdravlja Kraljevine Srba, Hrvata i Slovenaca od 22. 2. 1927, Slavko je bio imenovan za epidemiologa u "Epidemiološkom zavodu". Velike su mu zasluge u suzbijanju zaraznih bolesti ne samo na području Osijeka nego i na širem području Slavonije. Kao epidemiolog istaknuo se u suzbijanju trbušnog tifusa, a kao izvrstan organizator posebice je zaslužan za organizaciju epidemiološke službe i za razvoj infektologije u Osijeku. Njegovom zaslugom 1938 je u osječkoj bolnici izgrađen suvremeno opremljen odjel sa 26 soba, 94 postelje i s vlastitim mikrobiološkim i kemijskim laboratorijem. Odmah po proglašenju Nezavisne Države Hrvatske (NDH), Slavko Hirsch je kao Židov sa porodicom bio upućen u Derventu. Režim NDH je u Bosnu i Hercegovinu poslao 80-ak židovskih liječnika iz Hrvatske kojima je bilo naloženo da suzbiju endemskog sifilis. Slavko je iz Bosne bio deportiran u Koncentracijski logor Jasenovac gdje je zajedno sa suprugom Sefi, kćerkom Ruth, unučićem i sestrom ubijen 1942 godine.

## Reference

## Literatura
*
Sutherland (county)

**Sutherland** (škotsko-gelski: *Dùthaich MhicAoidh* ili *Dùthaich 'IcAoidh*) bio je 
jedan od tradicionalnih škotskih historijskih countya, nastao oko kraljevskog grada 
Dornoch.

Sutherland svoje ime vuče iz ranog srednjeg vijeka iz vremena kad su ovim krajevima vladali norveški Vikinzi iz Orkneya koji su te krajeve zvali - **Suðrland** (Južne zemlje).

Sutherland je kao county postojao do 1970e. kad je ukinut. On danas služi samo u statističke i ceremonijalne svrhe kao Namjesništvo i nema nikakvu 
administrativnu funkciju.
## Geografija
Sutherland se prostirao po sjeveru Škotske od Sjevernog mora na istoku do južnoj na zapadu, sve do rta Wrath krajnje .sjeverozapadne točke britanskog kopna.

Danas se čitav teritorij Sutherlanda, nalazi unutar područnog vijeća Highland.
## Reference

## Vanjske veze
* ''Sutherland'' na portalu Encyclopædia Britannica
Dornoch

**Dornoch** (škotsko-gelski *Dòrnach*, škotski: *Dornach*) je nekadašnji kraljevski grad na 
sjeveru Škotske od 
1,208 stanovnika.

Dornoch administrativno podpada pod Područno vijeće (council area) - 
Highland, a nekad je bio administrativni centar historijskog countya Sutherland.

## Geografija
Dornoch leži na ustima zaljeva Dornoch Firth 35 km sjeverno od Dingwalla.,
## Historija
Pretpostavlja se da je ranokršćanska keltska crkva imala svoju zajednicu u Dornochu. 
Zapisi o gradskoj crkvi prvi put su zabilježeni - 1140., za vladavine kralja Davida I.
Nakon što je izabran za biskupa Caithnessa 1222., sv. Gilbert preselio je zbog sigurnosti sjedište biskupije u Dornoch 1224. i nešto prije svoje smrti  1245. uspio podići katedralu. On je bio zadnji Škot koji je kanoniziran prije reformacije.
 
Njegova katedrala uništena je za klanovskih sukoba 1570., obnoviljena je između 1835. -1837., novcem grofice od Sutherlanda - Elizabeth, ali ne više kao katedrala, već kao parohijska crkva.

Dornoch je odavno poznat po svojim lijepim plažama i golf terenima, ali se razvio kao turističko naselje tek nakon dolaska uskotračne željeznice 1902. koja je povezala grad sa hajlandskom željeznicom tim krakom od 11 km, koji je služio grad sve do 1960.

## Znamenitosti i atrakcije
Dornoch je podigao spomenik filantropu Andrew Carnegiu (1835 - 1918), koji je živio u blizini, u dvorcu Skibo. Među turistima je popularan - Vještičin kamen, mjesto na kom je 1727. spaljena posljednja žena u Škotskoj optužena za vražbine. 
## Reference

## Vanjske veze

* ''Dornoch'' na portalu The Gazetteer for Scotland
Savez komunista

**Savez komunista** () je bio prva komunistička organizacija radničke klase koja je stvorena 1847. godine u Londonu, pod rukovodstvom Karla Marksa i Fridriha Engelsa, reorganizacijom dotadašnje tajne revolucionarne organizacije „Saveza pravednih“ . Prestao je da postoji 1852. godine, ali je uprkos tome bio preteča kasnijih međunarodnih komunističkih organizacija. Na njegovim osnovama je 1864. godine osnovano Međunarodno udruženje radnika.

## Istorijat
Borbu za osnivanje komunističke organizacije Karl Marks i Fridrih Engels su otpočeli organizovanjem mreže komunističkih dopisničkih komiteta za vezu, povezivanjem s radnicima i revolucionarima toga doba, propagiranjem svoga učenja među nemačkim, francuskim i belgijskim radnicima i borbom da pridobiju „Savez pravednih“, tj da ga oslobode zavereničkog karaktera i raznih maglovitih predstava o komunizmu. Ocenivši da su uslovi ispunjeni Marks i Engels su početkom 1847. godine stupili u „Savez pravednih“, pripremili njegovu reorganizaciju i na Prvom kongresu, juna 1847. godine u Londonu, osnovali Savez komunista.

Na Kongresu Savez komunista je dobio svoj naziv i usvojena su načela organizacije, koja je definisao Projekat statuta. Njime su utvrđena i ostala načela za izgradnju partije radničke klase. Na Drugom kongresu U Londonu, potvrđen je Statut, koji je prethodno bio prodiskutovan u svim osnovnim organizacijama Saveza; usvojena su programska načela i doneta odluka da Marks i Engels, koji su učestvovali u radu Kongresa, napišu manifest kao program Saveza komunista (Manifest komunističke partije).

Iako Savez komunista nije uspeo da se osnaži i omasovi, jer je odmah bio uvučen u revolucionarnu borbu 1848. godine, njegovi članovi su odigrali značajnu ulogu u revoluciji u Nemačkoj, boreći se na njenom levom, proletersko-plebejskom krilu, a mnogi od njih su bili osnovna snaga kasnije stvorene Prve internacionale. Savez je predstavljao prvu međunarodnu organizaciju radničke klase (članovi su osim Nemaca, bili i Francuzi, Belgijanci, Englezi, Česi, Južni Sloveni, Rusi, Skandinavci i dr.); njegov organ u toku revolucionarne 1848. godine bile su „Nove Rajnske novine“.

Posle izvesnog kolebanja, koje je nastalo zbog poraza revolucije, došlo je do rascepa u Savezu, na pitanju ocene dalje revolucionarne perspektive. Pošto je uz pomoć provokatora, pruska vlada organizovala u jesen 1852. godine „Kelnski proces protiv komunista“, na predlog Karla Marksa doneta je odluka o raspuštanju Saveza komunista - 17. novembra 1852. godine.

## Literatura
* **[[Mala enciklopedija Prosveta]]** (knjiga druga). „Prosveta“, Beograd 1959. godina.
Savez komunista (razvrstavanje)

**Savez komunista** može označavati:

* **[[Savez komunista]]** – prvu svetsku komunističku organizaciju, pod rukovodstvom Karla Marksa i Fridrika Engelsa, koja je postojala od 1847. do 1952. godine.
* **[[Savez komunista Jugoslavije]]** – političku partiju koja je od 1919. do 1990. godine (od 1920. do 1941. u ilegali) delovala u Jugoslaviji. Takođe njene ogranke:
** *[[Savez komunista Bosne i Hercegovine]]* – republička organizacija Saveza komunista Jugoslavije, koji je od 1948. do 1990. godine delovao na teritoriji Bosne i Hercegovine.
** *[[Savez komunista Crne Gore]]* – republička organizacija Saveza komunista Jugoslavije, koji je od 1948. do 1990. godine delovao na teritoriji Crne Gore.
** *[[Savez komunista Hrvatske]]* – republička organizacija Saveza komunista Jugoslavije, koji je od 1937. do 1990. godine delovao na teritoriji Hrvatke.
** *[[Savez komunista Kosova]]* – pokrajinska organizacija Saveza komunista Jugoslavije, koji je delovao na teritoriji Kosova i Methije.
** *[[Savez komunista Makedonije]]* – republička organizacija Saveza komunista Jugoslavije, koji je od 1943. do 1990. godine delovao na teritoriji Makedonije.
** *[[Savez komunista Srbije]]* – republička organizacija Saveza komunista Jugoslavije, koji je od 1945. do 1990. godine delovao na teritoriji Srbije. 
** *[[Savez komunista Slovenije]]* – republička organizacija Saveza komunista Jugoslavije, koji je od 1937. do 1990. godine delovao na teritoriji Slovenije.
** *[[Savez komunista Vojvodine]]* – pokrajinska organizacija Saveza komunista Jugoslavije, koji je delovao na teritoriji Vojvodine.
** *[[Organizacija Saveza komunista u Jugoslovenskoj narodnoj armiji]]* – organizacija Saveza komunista Jugoslavije za upravljanje političkog rada unutar JNA, koja je od 1969. do 1990. delovala na teritoriji čitave Jugoslavije
* Savez komunista – Pokret za Jugoslaviju – politička partija nastala od Organizacije SK u JNA aktivna na području krnje Jugoslavije, koja se između 1990. i 1994. zalagala za obnovu socijalističkog i jednopartijskog sistema.
Savez pravednih

**Savez pravednih** () je bio tajna revolucionarna radnička organizacija. Osnovali su je u Parizu 1837. godine nemački radnici emigranti. Ova organizacija je nastala od posle rascepa „Saveza prognanih“, od njegovog radničkog krila. „Saveza prognanih“ je bio demokratsko-republikanska organizacija, koju su 1834. godine, osnovale nemačke izbeglice u Francuskoj. Posle izdvajanja njegovog najekstremnijeg krila i formiranja „Saveza pravednih“, „Savez prognanih“ se raspao.

„Savez pravednih“ je prema svom Statutu iz 1838. godine bio izgrađen na demokratskim osnovama, ali je imao i zaverenički karakter. Kako po svojoj delatnosti, tako i u organizacionom pogledu, jer je bio na idejnim osnovama utopijskog socijalizma i pod uticajem babuvističkog društva i Blankijeve tajne organizacije „Društvo godišnjih doba“. Posle neuspelog blankističkog puča, koji je izvršen 12. maja 1939. godine, neki članovi „Saveza pravednih“, koji su učestvovali u puču, morali su da emigriraju u Švajcarsku i Englesku. 

Grupa članova „Saveza pravednih“ koja je otišla u Švajcarsku, je tamo potpala pod uticaj Vajtlingovog učenja - utopijsko-ujednačavajućeg komunizma hrišćanske ljubavi: da su svi ljudi braća. Zbog pritiska švajcarskih vlasti centar delatnosti „Saveza pravednih“ je prenesen u London, gde se 1846. godine, u uslovima legalnog i masovnog radničkog pokreta Engleske i razvoj Marksovog učenja počeo oslobađati uticaja zavereništva i Vajtlingovog hrišćanskog socijalizma. Pošto je marksizam sve više uticao na članove organizacije, početkom 1847. godine, vođe Saveza - Karlu Šaperu, I. Molu, G. Baureru i dr, su doneli odluku da treba izmeniti osnove Saveza i predložili Karlu Marksu i Fridrihu Engelsu da i oni stupe u Savez. Na predlog Marksa i Engelsa, juna 1847. godine „Savez pravednih“ je reorganizovan u „Savez komunista“. 

## Literatura
* **[[Mala enciklopedija Prosveta]]** (knjiga druga). „Prosveta“, Beograd 1959. godina.
Rukometna reprezentacija Slovačke

**Rukometna reprezentacija Slovačke** predstavlja Slovačku na međunarodnim rukometnim natjecanjima te se nalazi pod ingerencijom Rukometnog saveza Slovačke. Kao i Češka, Slovačka reprezentacija je nastala raspadom Čehoslovačke 1993. godine, no za razliku od nje, Slovačka nakon osamostaljenja nije imala značajnijih rezultata na međunarodnim natjecanjima. Na svjetskim prvenstvima sudjelovali su tek dva puta (najbolji plasman je 10. mjeszto 2009. godine), a na europskim tri (sva tri puta su zauzeli 16. mjesto). Na Olimpijadi nikada nisu igrali.

## Nastupi na međunarodnim natjecanjima

### Olimpijada

### Svjetsko prvenstvo

### Europsko prvenstvo

## Aktualna momčad

Izbornici:  Zoltán Heister

## Vanjske veze
* Official site of Slovak Handball Union  (in Slovak)
* Official minihandball site of Slovak Handball Union  (in Slovak)
* Slovak Handball Union in EHF
*Slovak Handball Union in IHF
Dornoch Firth

**Dornoch** (engleski: *Dornoch Firth*, škotsko-gelski: *Caolas Dhòrnaich*) je morski zaljev na sjeveroistoku Škotske.

## Geografija
Dornoch leži u područnom vijeću Highland, a razdvaja kopnene mase Easter Rossa od Sutherlanda. Dornoch Firth se nastavlja na estuarij Kyle of Sutherland koji formira rijeka Oykel. Zaljev je dugačak nekih 15 km, od naselja Bonar Bridge do Dornocha.

Sve do 1991. kad je sagrađen cestovni most Dornoch Firth kod Dornocha (koji je otvorila kraljiica Elizabeta I s majkom) preko zaljeva je vozio trajekt. Jedan od njih, Meikle, pretrpan putnicima, prevrnuo se 1809. i pritom je poginulo 100 putnika.

## Izvori

## Vanjske veze
* ''Dornoch Firth'' na portalu Gazetteer for Scotland
Oykel

**Oykel** (škotsko-gelski: *Òiceall  / Abhainn Òiceall*) je najveća rijeke na sjeveru Škotske duga 56 km.
## Geografija
Oykel izvire na zapadu Škotske, na južnim obroncima planine Ben More Assynt na nadmorskoj visini od 457 metara nedaleko od gradića Ullapool u Highlandu. Od tamo teče prema sjeveroistoku do ušća u estuarij Kyle of Sutherland 
odnosno zaljev Sjevernog mora Dornoch Firth.

Rijeka je formirala granicu između historijskih countya Sutherland (sjever) i Ross-shire (jug). Gornji dio toka rijeke, je pust i močvaran kraj kog zovu Glen Oykel (škotsko-gelski: Gleann Oiceall), a donji dio toka - Strath Oykel (Srath Oiceall).
## Reference

## Vanjske veze

* ''Oykel, River'' na portalu Gazetteer for Scotland
Shin

**Shin** (škotsko-gelski *Abhainn Sin*) je rijeka na sjeverozapadu škotskog 
Highlandsa duga 11 km.
## Geografija
Shin izvire na južnoj strani jezera Loch Shin, kod naselja Lairg. 
Od tamo teče prema jugu preko istoimene šume do ušća u estuarij Kyle of Sutherland sjeverno od grada 
Bonar Bridge koji se nastavlja na zaljev Dornoch Firth dio Sjevernog mora.

Tri kilometra sjeverno od ušća, rijeka ima vodopade.
## Reference

## Vanjske veze

* ''Shin, River'' na portalu Gazetteer for Scotland
Loch Shin

**Loch Shin** prevedeno **Jezero Shin** (škotsko-gelski: *Loch Sìn*) je najveće slatkovodno jezero u Sutherlandu na 
sjeveru Škotske. 
## Geografija
Jezero Shin dugo 27.2 km leži na sjeverozapadu Highlandsa, južno od gradića Lairg, okruženo planinama 
Ben More Assynt (998 m) sa zapada i Ben Klibreck (962 m) na istoku.

Na njegovoj istočnoj strani podignuta je 1950-ih brana Lairg za potrebe hidroelektrane koja je podigla vode jezera za 
10 metara. Vode jezera otječu kratkom rijekom Shine do zaljeva Dornoch Firth i 
Sjevernog mora.
## Reference

## Vanjske veze
* ''Loch Shin'' na portalu Sussle
Kyle of Sutherland

**Kyle of Sutherland** (škotsko-gelski *An Caol Catach*) je estuarij rijeka Oykel, Shine, 
Cassley i Carron. On se nastavlja na zaljev Dornoch Firth dio Sjevernog mora.
## Geografija
Kyle of Sutherland leži u područnom vijeću - Highland, on je do 1975. formirao 
granicu između historijskih countya Sutherland i Ross-shire. 
## Izvori

## Vanjske veze

* ''Kyle of Sutherland'' na portalu Sussle